钦定古今图书集成/明伦汇编/官常典/第646卷 > 王涣 任峻 > 魏德深 高世衡 刘高 刘炽
## 钦定古今图书集成/明伦汇编/官常典/第646卷 > 王涣 任峻 > 魏德深 高世衡 刘高 刘炽

按《隋书循吏传》：“德深，本钜鹿人也。祖冲，仕周为建州
刺史，因家弘农。父毗，郁林令。德深初为文帝挽郎，后
历冯翊书佐、武阳司户书佐，以能迁贵乡长，为政清
净，不严而治。会兴辽东之役，征税百端，使人往来，责
成郡县。于时王纲弛紊，吏多赃贿，所在征敛，下不堪
命。唯德深一县有无相通，不竭其力，所求皆给，百姓”
不扰，称为大治。于时盗贼群起，武阳诸城，多被沦陷，
唯贵乡独全。郡丞元宝藏受诏逐捕盗贼，每战不利，
则器械必尽，辄征发于人，动以军法从事，如此者数
矣。其邻城营造，皆聚于听事，吏人递相督责，昼夜喧
嚣，犹不能济。德深各问其所欲，任，随便修营，官府寂
然，恒若无事。唯约束长吏，所修不须“过胜馀县，使百
姓劳苦。然在下各自竭力，常为诸县之最。”寻转馆陶
长贵乡吏人闻之，相与言及其事，皆歔欷流涕，语不
成声。及将赴任，倾城送之，号泣之声，道路不绝。既至
馆陶，阖境老幼，皆如见其父母。有猾人员外郎赵君
实，与郡丞元宝藏深相交结，前后令长未有不受其
指麾者。自德深至县，君，实屏处于室，未尝辄敢出门。
逃窜之徒，归来如市。贵乡父老，冒涉艰险，诣阙请留
德深，有诏许之。馆陶父老复诣郡相讼，以贵乡文书
为诈，郡不能决。会持节使者韦霁、杜整等至，两县诣
使讼之，乃断从贵乡。贵乡吏人，歌呼满道，互相称庆。
馆陶众庶，合境悲哭，因而居住者数百家。宝藏深害
其能。会越王侗征兵于郡，宝藏遂令德深率兵千人
赴东都。俄而宝藏以武阳归李密。德深所领皆武阳
人也，以本土从贼，念其亲戚，辄出都门，东向恸哭而
反。人或谓之曰：“李密兵马，近在金墉，去此二十馀里，
汝必欲归，谁能相禁？何为自苦如此？”其人皆垂泣曰：
“我与魏明府同来，不忍弃去，岂以道路艰难乎？”其得
人心如此。后与贼战，没于阵，贵乡、馆陶人庶至今怀
之。时有栎阳令渤海高世衡、萧令彭城刘高、城皋令
弘农刘炽，俱有恩惠。大业之末，长吏多赃污。衡、高及
炽清节逾励，风教大洽，狱无系囚，为吏人所称。